text: Guanyadors del clàssic 11è Trofeu Patufet | Federació Catalana d'Esports d'Hivern
  Home / Guanyadors del clàssic 11è Trofeu Patufet
  Guanyadors del clàssic 11è Trofeu Patufet
  El passat dissabte 4 de gener va tenir lloc la 11a edició de la clàssica prova Infantil del Trofeu Patufet. La competició, organitzada pel Club Esquí de Fons Urgellet Cerdanya (CEFUC) i sota la tutela de la FCEH, forma part del calendari de la 9a Copa Catalana d'Esquí de Fons i de la 4a Copa Nins de la disciplina.
  Les categories Patufet, Bacteri, Pollet, Benjamí, Infantil 1, Infantil 2, Cadets F i Cadets M, van participar en aquesta competició que va donar el tret de sortida a les 10 hores a l'estació d'esquí de Sant Joan de l'Erm. Van tenir una actuació destacada en categoria Cadet Paula Martinez del CENA i Gral Selles del BELLVER que es van dur les primeres posicions de la categoria. En Infantil I, els campions van ser Ona Ferrando del C.E.SANT JULIÀ i Miquel Auladell del PEC, mentre que Maria Iglesias del ANEC i Cesc Colell del CEFUC van ser els més ràpids en categoria Infantil II. Dels Benjamí, Berta Gras del PEC i Lucas Martín del S.C FONT ROMEU van proclamar-se guanyadors, de la mateixa manera que Joana Puig i Bernat Cadena en categoria Bacteri. Ton Gabarro del BELLVER va arribar en primer lloc en la categoria Patufet, mentre que els seus companys de club Martina Selles i Quim Vila van guanyar en categoria Pollet.